Sultanah Nur Diana Petra Abdullah

Sultanah Nur Diana Petra Abdullah (; lahir Jana Jakubková; 25 Februari 1988 di Republik Czech) merupakan Sultanah Kelantan dan permaisuri kepada Sultan Kelantan ke-29, Sultan Muhammad V.

 Kehidupan peribadi 
Sultanah Nur Diana Petra Abdullah dilahirkan di Prague, Republik Czech dahulunya Czechoslovakia pada 25 Februari 1988.

 Perkahwinan 
Sultanah Nur Diana Petra Abdullah telah melangsungkan perkahwinan dengan Sultan Muhammad V pada 30 Oktober 2010.

Peranan dan penampilan awam
Kemunculan pertamanya sebagai Sultanah Kelantan adalah pada September 2022 di mana baginda menerima kunjungan rombongan Pertubuhan Kerabat Diraja Kelantan (PKDK) di Istana Negeri Kubang Kerian.

Sebagai Sultanah Kelantan, baginda selalu menemani suaminya dalam acara rasmi dan tidak rasmi. Baginda menghadiri Istiadat Pengurniaan Kehormatan Kebesaran Negeri Kelantan sempena Perayaan Ulang Tahun Hari Keputeraan Sultan Muhammad V yang ke-53 pada 12 November 2022.

 Sumbangan sosial 
Sultanah Nur Diana Petra Abdullah juga merupakan penaung diraja untuk pelbagai pertubuhan dan badan-badan kebajikan di negeri Kelantan. Pertubuhan di bawah baginda terdiri daripada:

 Persatuan Pandu Puteri Malaysia Cawangan Kelantan.
 Pertubuhan Perkumpulan Perempuan Negeri Kelantan.

 Gelaran Diraja 
Sultanah Nur Diana Petra Abdullah telah dimasyhurkan dengan kurniaan Pangkat Kemuliaan yang membawa gelaran Duli Yang Maha Mulia Sultanah Kelantan pada 2 Ogos 2022.

Gelaran DYMM Sultanah Kelantan diperuntukan untuk permaisuri sultan yang berasal daripada golongan orang kebanyakan (rakyat biasa), manakala gelaran DYMM Raja Perempuan Kelantan diperuntukan untuk permaisuri sultan yang berketurunan diraja. Gelaran ini kali terakhir digunapakai oleh DYMM Sultanah Zainab (Nik Wan Zainab binti Nik Wan Muhammad Amin) permaisuri kepada KDYMM Sultan Muhammad IV Ibni Sultan Muhammad III (10 Februari 1899 - 23 Disember 1920). 

Dalam lipatan sejarah Kesultanan Kelantan juga terdapat tiga permaisuri yang bernama Zainab iaitu:

1) Sultanah Zainab (Nik Wan Zainab binti Nik Wan Muhammad Amin) permaisuri kepada KDYMM Sultan Muhammad IV (1888-1920)

2) Raja Perempuan Zainab I (Tengku Zainab binti Tengku Zainal Abidin) permaisuri kepada KDYMM Sultan Ibrahim (1914-1960)

3) Raja Perempuan Zainab II (Tengku Zainab binti Tengku Mohamed Petra) permaisuri kepada KDYMM Sultan Yahya Petra (1939-1979)

 Panggilan dan gelaran 

  25 Februari 1988 - 30 Oktober 2010: Cik Jana Jakubková
  30 Oktober 2010 - 2 Ogos 2022: Yang Berbahagia Che Puan Nur Diana Petra Abdullah
  2 Ogos 2022 - kini: Duli Yang Maha Mulia Sultanah Nur Diana Petra Abdullah, Sultanah Kelantan

Nama penuh berserta gelaran rasmi baginda ialah:

 Penghargaan 
Sultanah Nur Diana Petra Abdullah telah dianugerahkan:
 Penghargaan Kelantan 
 :
 50x50px Darjah Kebesaran Kerabat Kelantan Yang Amat Dihormati (Al-Yunusi) (DK) Aswany Omar (12 November 2022) Sultanah Nur Diana Petra Abdullah dikurniakan gelaran Duli Yang Maha Mulia Sultanah Kelantan dan Darjah Kerabat Yang Amat Dihormati Al-Yunusi (DK). Sinar Harian.
 50x50px Darjah Seri Paduka Mahkota Kelantan Yang Amat Mulia (Al-Muhammadi I) (SPMK) - Dato'

 Eponim 

Dalam majlis perasmian Festival Flora Negeri Kelantan 2024 yang diadakan pada bulan 8 Oktober 2024, satu spesies orkid kacukan hibrid telah dinamakan sebagai “Orkid Vandachostylis Sultanah Nur Diana Petra”, sebagai penghormatan kepada baginda. Nama ini diberikan oleh Persatuan Holtikultur Diraja yang berpusat di United Kingdom.

Orkid berkenaan dihasilkan daripada kacukan antara Vandachostylis Prapawan sebagai induk betina dengan Vanda Ratchaburi Blue sebagai induk jantan. Kacukan hibrid itu dilakukan pada Julai 2021 dan berbunga kali pertama pada 8 Mac 2024.

Rujukan

Pautan luar


Kategori:Penghijrah Czech ke Malaysia
Kategori:Orang terkenal dari Prague
Kategori:Kerabat diraja Kelantan
Kategori:Permaisuri raja Kelantan
Kategori:Pemeluk Islam
Kategori:Muslim Malaysia
Kategori:Muslim Czech